3-Առանձին կայան թուրքերէն լեզուով: Կը յիշեմ սովետական Հայաստանի ձայնասփիւռը ունէր. քրդերէն, թրքերէն, ազրաթուրքերէն, պարսկերէն ու արաբերէն հաղորդումներ: Հիմա արտաքին քարոզչութիւնը բարձ ի թող (վերի դարակը) դրուած է: Չկայ, չիք է պետական քաղաքականութիւն: Ոնինք թրքագէտներու եւ օսմանագէտներու պատկառելի բանակ մի, ինչո՞ւ չօգտագործենք մեր մտաւոր ուժը: Այս հեռակայանը 24ի վրայ 24 ժամ թուրքերէն հաղորդումներով Հայաստանի մշակոյթը, պատմութիւնը, դատը, հոգին ու գոյութեան ու զարգացման իրաւունքը պիտի քարոզէ թուրքախօս հային ու թուրքախօս թուրքին: Աւելի լաւ է այս կայանէն հնչող իւրաքանչիւր հայասիրտ ու հայամէտ խօսք, քան չգիտեմինչիստանի ատեաններուն առջեւ արդարութիւն մուրալն ու հայթուրք հաշտութեան կամ չգիտեմինչութեան յանձաժողովներու մէջ սիրտ մաշեցնելով բան մը համոզելն աշխատիլը: այդ յանձնախումբին ամենաշատը տասն անդամը կրնանք համոզել, եթէ համոզենք, մինչ հեռա կամ հեռուստա կայանով 10 միլիոն թուրք ալ կրնանք համոզել, եթէ ոչ աւելին, այն ալ աառանց սիրտ մաշեցնելու, հանգիստ, հայկական ստուդիոներէն: